Translate the text from Welsh to English.



 
Ddydd Gwener diwethaf, cyhoeddodd Tata Steel a Thyssenkrupp nad ydynt yn disgwyl i'r Comisiwn Ewropeaidd gymeradwyo'r fenter a gynigiwyd ganddynt i gyfuno eu busnesau dur yn Ewrop. Siaradais â Tor Farquhar, Cyfarwyddwr Gweithredol Tata Steel Europe yn ogystal â chynrychiolwyr undebau llafur ddydd Gwener yn dilyn y cyhoeddiad a byddaf yn parhau i weithio'n agos gyda Tata i drafod sut y gallwn gefnogi'r cwmni yn y ffordd orau yng ngoleuni'r datblygiad diweddaraf hwn.  


Ysgrifennais at y Gwir Anrhydeddus Greg Clarke, yr Ysgrifennydd Gwladol dros Fusnes, yr Economi a Strategaeth Ddiwydiannol ddydd Gwener a siaradais ag ef yn bersonol ddoe i ddeall sut y gall y DU gefnogi gwaith cynhyrchu dur yng Nghymru ac ar draws y DU yn dilyn y newyddion hyn.  


Dyma gyfnod pryderus i'r rheini sy'n gweithio yn y diwydiant dur yng Nghymru. Gwnaeth Llywodraeth Cymru gefnogi ein diwydiant dur drwy argyfwng 2016, ac felly rwyf am egluro i'r aelodau y byddwn yn cydweithio unwaith eto â'r diwydiant, ei gadwyn gyflenwi ac undebau llafur cydnabyddedig i gefnogi ein gweithwyr dur a'u cymunedau drwy'r cyfnod pwysig nesaf hwn.


Fel y cydnabuwyd gan yr undebau llafur, bydd yn bwysig bod Tata Steel yn cael cyfle i adlewyrchu ar y camau nesaf a bod rhanddeiliaid Tata Steel Europe yn pwyllo wrth wneud penderfyniadau ar y dyfodol ac yn parhau i drafod yn llawn gyda chynrychiolwyr gweithwyr. Mae hefyd yn bwysig bod y cwmni yn parhau i fwrw ymlaen â'i gynllun trawsnewid ar gyfer Tata Steel UK, ac yn buddsoddi ynddo. Rwyf wedi egluro i Tata ei bod yn bwysig bod ei weithrediadau yng Nghymru yn parhau ac y byddaf yn gweithio gyda'r cwmni i ddiogelu swyddi ac i sicrhau bod cynhyrchiant yn parhau yma yng Nghymru. 


Dros y tair blynedd diwethaf, mae Llywodraeth Cymru wedi buddsoddi'n helaeth i gefnogi'r diwydiant mewn meysydd allweddol megis sgiliau, a gwaith ymchwil a datblygu. Mae’n bwysig ein bod yn cydnabod pa mor bwysig y bu’r ymrwymiadau hynny.  


Yn ystod ymweliad diweddar gyda Phrif Weinidog Cymru â'r gwaith dur ym Mhort Talbot i ddathlu'r buddsoddiad mawr a wnaed mewn ail\-leinio Ffwrnais Chwyth 5, roedd Tata ei hunan wedi cydnabod y rôl y mae Llywodraeth Cymru wedi'i chwarae o ran cefnogi'r diwydiant drwy'r blynyddoedd anodd diwethaf.  Fodd bynnag, mae'n hanfodol bellach bod Llywodraeth y DU yn gweithio gyda ninnau, Tata, undebau a'n partneriaid yn y sector dur ehangach i'n helpu wrth inni gymryd y camau nesaf. 


Wrth siarad â'r Ysgrifennydd Gwladol, esboniais wrtho fy mod yn teimlo bod dau faes lle y gallai Llywodraeth y DU ddarparu cymorth ystyrlon yn fuan. Yn gyntaf, o ran bwrw ymlaen ar frys â Chytundeb cynhwysfawr ar gyfer y Sector Dur a all osod sylfeini i greu diwydiant cynaliadwy ar gyfer y dyfodol ar draws y DU. 


Yn ail, o ran lleihau costau ynni a datgarboneiddio. Mae dur yn hollbwysig i sawl diwydiant yn y DU, gan gynnwys y sector adeiladu a'r sector modurol. Mae cynhyrchu haearn a dur yn defnyddio llawer iawn o ynni ac un o'r prif heriau yw sicrhau bod y sector yn dod o hyd i ffordd gynaliadwy o leihau costau ynni ar gyfer y diwydiant. Credaf fod yna ffordd y gallwn wneud hynny drwy helpu'r diwydiant i ddatgarboneiddio ei brosesau gweithgynhyrchu yn y mannau hynny lle y mae'n bosibl yn dechnegol ac yn economaidd, a hefyd drwy'r cynhyrchion y mae'n ei gweithgynhyrchu. I wneud hynny, mae angen cymorth Llywodraeth y DU arnom ar unwaith i leihau costau ynni ac i ddatgarboneiddio er mwyn sicrhau bod y diwydiant yn fwy cynaliadwy yn y dyfodol ac i helpu i fynd i'r afael â’r her a wynebwn o ran newid hinsawdd.


Wrth ddatblygu dur cryfach, mae'n bosibl y gall diwydiannau gweithgynhyrchu sy'n dibynnu ar y dur hwn ddefnyddio llai ohono, er enghraifft, gall defnyddio dur uwch ysgafnach yn y diwydiant modurol leihau allyriadau carbon. Dur yw'r deunydd sy'n cael ei ailgylchu fwyaf yn y byd ac yn ôl Worldsteel, mae llai na 1% ohono yn mynd i safleoedd tirlenwi.   


Mae Adroddiad 'Net Zero' y Pwyllgor ar Newid Hinsawdd a gyhoeddwyd ar 2 Mai yn disgrifio llwybrau credadwy i ddatgarboneiddio prosesau. Yn bwysig, mae'r Pwyllgor yn nodi bod y senarios ar gyfer lleihau allyriadau diwydiannol y DU yn dibynnu ar gadw ein sylfaen ddiwydiannol a'i datgarboneiddio yn hytrach na throsglwyddo allyriadau i wledydd eraill (hy gollwng carbon). Ni fyddai gyrru diwydiant dramor yn helpu i leihau allyriadau byd\-eang a byddai'n niweidiol i economi'r DU. Mae'r Pwyllgor yn cydnabod y bydd hynny'n golygu y bydd angen i ddefnyddwyr neu drethdalwyr ysgwyddo llawer o gost datgarboneiddio'r is\-sectorau neu'r safleoedd diwydiannol cyhyd â bod yna risg y byddant yn gollwng carbon.


Cyhoeddodd Kirsty Williams, y Gweinidog Addysg, a minnau ddatganiad ar 26 Mawrth yn rhoi'r newyddion diweddaraf i'r Aelodau ar waith ymchwil a datblygu ar gyfer y sector dur, gan gynnwys sawl menter yng Nghymru a luniwyd i helpu'r sector leihau ei allyriadau carbon.


Byddaf yn parhau i gyflwyno’r wybodaeth ddiweddaraf i Aelodau'r Cynulliad wrth i’r sefyllfa gyda Tata ddatblygu. Bwriadaf gwrdd â swyddogion gweithredol Tata Steel Europe yn yr Iseldiroedd cyn gynted â phosibl ac i gwrdd â'r Ysgrifennydd Gwladol, Greg Clark, i sicrhau bod modd bwrw ymlaen yn ddi\-oed â Chytundeb trawsnewidiol ar gyfer y sector.







Translation:


 
Last Friday Tata Steel and Thyssenkrupp announced that they do not expect the European Commission to approve the proposed joint venture to combine their European steel business. I spoke with Tor Farquhar, Executive Director, Tata Steel Europe as well as trade union representatives, on Friday following the announcement and I will continue to work closely with Tata to discuss how we can best support the company in light of this recent development.


I also wrote to Greg Clark, the Rt. Hon Secretary of State for Business, Economy and Industrial Strategy on Friday and spoke to him in person yesterday to understand how the UK Government can support steelmaking in Wales and across the UK following this news.  


This is clearly a worrying time for those that work in the steel industry in Wales. I want to make it very clear to Members that as the Welsh Government stood by our steel industry through the crisis of 2016, we will again work collaboratively with the industry, with its supply chain and with recognised trade unions to support our steelworkers and the communities around them through this important next period.


As the trade unions have acknowledged it will be important that Tata Steel takes time to reflect on the next steps and that Tata Steel Europe’s shareholders do not make any hurried decisions on the future and continue to engage fully with employee representatives. It is also important that the company continues to pursue and invest in its transformation plan for Tata Steel UK.  I have made clear to Tata that it is important that their steel operations in Wales stay intact and that I will work with them to protect jobs and production here in Wales. 


The Welsh Government has, over the last three years, provided significant investment to support the industry in key areas. It is important to recognise how significant those commitments have been.  


On a recent visit with the First Minister to the steelworks in Port Talbot to celebrate completion of the major investment made in the relining of Blast Furnace 5, Tata themselves recognised the role Welsh Government had played in supporting the industry through the last, difficult few years.  However it is essential that the UK Government now works with us, Tata, unions and our wider steel sector partners to support the important next steps we need to take.  


In my conversation with the Secretary of State I made clear that I felt there were two areas where the UK Government could meaningfully provide rapid support.  First, in urgently progressing a comprehensive Steel Sector Deal that can provide the foundation for a sustainable industry for the future right across the UK.


Second, on energy costs and decarbonisation. Steel sits at the foundation of a number of industries in the UK, including construction and automotive. The manufacture of iron and steel is very energy intensive and one of the central challenges is ensuring that the sector finds a sustainable way to reduce energy costs for the industry.  I believe that there is a way we can do that by helping the industry to decarbonise its manufacturing processes where technically and economically possible to do, and also through the products it manufactures.  To achieve this we need the urgent help and support of the UK Government on energy costs and decarbonisation to help put the industry onto a more sustainable footing for the future and help tackle the climate change challenge we face.


The development of higher strength steels offers the potential to reduce the amount of steel used in downstream manufacturing industries, for example advanced lightweight steels in automotive can reduce vehicle carbon emissions. Steel is also the most recycled material in the world and according to Worldsteel the proportion of steel that ends up in landfill is below 1%.   


The Committee on Climate Change (CCC) ‘Net Zero’ Report published on 2 May describes credible pathways to process decarbonisation. Importantly the CCC states the scenarios for reducing UK industrial emissions are dependent on retaining our industrial base and decarbonising it rather than offshoring emissions to other countries (i.e. carbon leakage). Driving industry overseas would not help to reduce global emissions and would be damaging to the UK economy. The CCC recognises this will require either consumers or taxpayers to bear much of the cost of decarbonisation of industrial subsectors or sites so long as they are at risk of carbon leakage.


Kirsty Williams, the Minister for Education, and I issued a statement on 26 March updating members on research and development for the steel sector including a number of initiatives in Wales designed to support the sector in reducing its carbon emissions.


I will keep Assembly Members updated as matters with Tata progress. It is my intention to meet with Tata Steel Europe executives in the Netherlands at the earliest opportunity and to meet with the Secretary of State Greg Clark to ensure a transformational Sector Deal is progressed rapidly.